N á v r h    k o m u n i k é

Vláda Slovenskej republiky na svojom zasadnutí dňa ............ prerokovala a schválila materiál „Informácia o postupe riešenia vysporiadania pohľadávok Slovenskej republiky voči Ruskej federácii a návrh na schválenie Protokolu č. 2 o vnesení zmien do Dohody medzi vládou Ruskej federácie a vládou Slovenskej republiky o riešení zadlženosti bývalého ZSSR a Ruskej federácie voči Slovenskej republike“
	V súlade s uznesením vlády Slovenskej republiky č. 547 zo dňa 2. júla 2003 Ministerstvo financií Slovenskej republiky vysporiadalo časť pohľadávky Slovenskej republiky voči Ruskej federácii v objeme 130 mil. USD a získalo do štátnej pokladnice peňažné prostriedky vo výške  1,6 miliardy Sk. Tieto finančné prostriedky sú určené v plnej výške pre zabezpečenie potrieb Ministerstva obrany Slovenskej republiky.
	Súčasne Ministerstvo financií Slovenskej republiky svojimi predchádzajúcimi krokmi v spolupráci s Ministerstvom financií Ruskej federácie vytvorilo podmienky pre zvládnutie konsolidácie zvyšnej časti zadlženosti Ruskej federácie voči Slovenskej republike a prevodu účtov zadlženosti z Československej obchodnej banky Praha do Národnej banky Slovenska. Tým uvoľnilo proces vysporiadania týchto pohľadávok, zablokovaný v dôsledku neochoty Československej obchodnej banky a jej pokusu podmieniť ho vyvedením inkasných príkazov z tzv. podnikových pohľadávok z evidencie ČSOB.